Id-Deċiżjoni tal-Kunsill
tat-8 ta' Diċembru 2003
li testendi l-effetti tad-Deċiżjoni 2003/861/KE dwar l-analiżi u l-koperazzjoni fir-rigward ta' muniti foloz ta' l-euro f'dawk l-Istati Membri li ma adottawx l-euro bħala l-munita unika tagħhom (2003/862/KE)
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,
Wara li kkonsidra l-proposta mill-Kummissjoni,
Wara li kkonsidra l-opinjoni tal-Parlament Ewropew [1],
Billi:
(1) Fl-adozzjoni tad-Deċiżjoni tal-2003/861/KE dwar l-analiżi l-koperazzjoni fir-rigward ta' muniti foloz tal-euro il-Kunsill ipprovda li għandha tkun applikabbli f'dawk l-Istati Membri li adottaw il-euro bħala l-munita unika tagħhom.
(2) Huwa importanti li l-euro għandu jgawdi l-istess livell ta' protezzjoni f'dawk l-Istati Membri li ma adottawhiex u għandhom jittieħdu d-disposizzjonijiet meħtieġa għal dak il-għan,
ADDOTTA DIN ID-DEĊIŻJONI:
Artikolu 1
Id-Deċiżjoni tal-Kunsill 2003/861/KE dwar l-analiżi u l-koperazzjoni fir-rigward ta' muniti tal-euro ffalsifikati għandha tiġi estiża għal dawk l-Istati Membri li ma adottawx il-euro bħala l-munita unika tagħhom.
Artikolu 2
Din id-Deċiżjoni hija indirizzata lil dawk l-Istati Membri li ma adottawx il-euro bħala l-munita unika tagħhom.
Magħmula fi Brussel, fit-8 ta' Diċembru 2003.